Document ID: 32004D0063

Komisjoni otsus,
23. detsember 2003,
millega muudetakse otsust 2003/467/EÜ teatavate Itaalia provintside veiste brutselloosist ja veiste ensootilisest leukoosist vabaks tunnistamise osas
(teatavaks tehtud numbri K(2003) 5063 all)
(EMPs kohaldatav tekst)
(2004/63/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigade kaubandust mõjutavate tervishoiuprobleemide kohta, [1] eriti selle A lisa II jao punkti 7 ja D lisa I jao punkti E,
ning arvestades järgmist:
(1) Nimekirjad liikmesriikide piirkondade kohta, mis on tunnistatud vabaks veiste brutselloosist ja veiste ensootilisest leukoosist, on sätestatud komisjoni 23. juuni 2003. aasta otsuses 2003/467/EÜ, millega kehtestatakse teatavate liikmesriikide ja liikmesriikide piirkondade ametlikult turberkuloosist, brutselloosist ja veiste ensootilisest leukoosist vaba staatus seoses veisekarjadega. [2]
(2) Itaalia esitas komisjonile dokumendid, millega tõendas, et Lombardia maakonna Cremona, Lodi ja Pavia provintsid vastavad direktiivis 64/432/EMÜ sätestatud asjakohastele tingimustele, et oleks võimalik need provintsid veisekarjade osas ametlikult brutselloosist vabaks kuulutada.
(3) Samuti esitas Itaalia komisjonile dokumendid, millega tõendas, et Lombardia maakonna Milano, Lodi ja Cremona provintsid ning Toscana maakonna Arezzo, Firenze, Grossetto, Livorno, Lucca, Pisa, Pistoia, Prato ja Siena provintsid vastavad direktiivis 64/432/EMÜ sätestatud asjakohastele tingimustele, et oleks võimalik need provintsid veisekarjade osas ametlikult veiste ensootilisest leukoosist vabaks kuulutada.
(4) Pärast Itaalia esitatud dokumentide hindamist tuleks kuulutada Lombardia maakonna Cremona, Lodi ja Pavia provintsid ametlikult vabaks veiste brutselloosist ning Lombardia maakonna Milano, Lodi ja Cremona provintsid ja Toscana maakonna Arezzo, Firenze, Grossetto, Livorno, Lucca, Pisa, Pistoia, Prato ja Siena provintsid ametlikult vabaks veiste ensootilisest leukoosist.
(5) Seepärast tuleks vastavalt muuta otsust 2003/467/EÜ.
(6) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2003/467/EÜ II ja III lisa muudetakse vastavalt käesoleva otsuse lisale.
Artikkel 2
Käesolev otsus on adresseeritud liikmesriikidele.
Brüssel, 23. detsember 2003

Labels: 0
18
6